Modeling of chronic patient physical activity-related behavior towards healthy lifestyle support
Authors: Λιβίτσκαγια Κριστίνα 
Published: September 2021

Η συνεχιζόμενη αύξηση εμφάνισης επεισοδίων καρδιαγγειακής νόσου (CVD) συνδέεται συχνά με τις ανθυγιεινές καθημερινές επιλογές των ασθενών, παρόλο που ο υγιεινός τρόπος ζωής είναι μια από τις βασικές συστάσεις για τους ασθενείς με CVD. Παρά τη σημασία του να ακολουθούν οι ασθενείς τις ιατρικές συστάσεις, υπάρχουν προειδοποιήσεις για τη διάσταση που έχει λάβει το πρόβλημα της συμμόρφωσης στην ιατρική περίθαλψη παγκοσμίως. Για να διευκολυνθεί η αλλαγή της συμπεριφοράς στην υγεία, η χρήση συγκεκριμένων παρεμβάσεων φαίνεται να είναι το πλέον προτιμώμενο εργαλείο στην πρακτική της καρδιακής φροντίδας. Ωστόσο, η ανάπτυξη επιτυχών παρεμβάσεων παραμένει σχετική λόγω του αυξανόμενου ποσοστού εγκατάλειψης των προγραμμάτων αποκατάστασης από τους ασθενείς καθώς και του αυξανόμενου ποσοστού επανεισαγωγής στο νοσοκομείο.Η έρευνα έχει δείξει ότι για τη δημιουργία ολοκληρωμένων μοντέλων συμπεριφοράς ασθενών τα οποία θα μπορούσαν να χρησιμοποιηθούν ως πυρήνας σε παρεμβάσεις, τόσο βασισμένες στην ηλεκτρονική υγεία όσο και παραδοσιακες, είναι αναγκαια η επιδίωξη καλύτερης κατανόησης του προφίλ ασθενών και των καθημερινών προτύπων συμπεριφοράς τους, η ανάπτυξη οντολογιών και μοντέλων συμπεριφοράς και η επαναχρησιμοποίηση εργαλείων και μοντέλων. Αυτή η έρευνα στοχεύει στο να προτείνει μεθόδους μοντελοποίησης που θα μπορούσαν να βοηθήσουν στη βελτίωση της στρατηγικής και του σχεδιασμού τεχνολογικών λύσεων για την εξατομίκευση της υποστήριξης της συμπεριφοράς που σχετίζεται με την υγεία. Το πεδίο της μελέτης περιλαμβάνει τη μοντελοποίηση της συμμόρφωσης των ασθενών με CVD ως προς τον καθημερινό τρόπο ζωής, με με έμφαση στην συμπεριφορά που σχετίζεται με τη σωματική δραστηριότητα για την προαγωγή της υγιούς συμπεριφοράς.Η έρευνα οργανώθηκε σε τρεις φάσεις. Η πρώτη φάση επικεντρώθηκε στη διερεύνηση των καθοριστικών παραγόντων του ασθενούς με CVD που επηρεάζουν τη συμπεριφορά της σωματικής δραστηριότητας. Κατά τη διάρκεια της δεύτερης φάσης, τα αποτελέσματα της προηγούμενης φάσης προσεγγίστηκαν με σημασιολογικές τεχνολογίες για να υποστηρίξουν την επαναχρησιμοποίηση της γνώσης και τη διαδικασία της σύστασης που δίνεται στον ασθενή στην κλινική πρακτική της καρδιακής αποκατάστασης. Κατά τη διάρκεια της τρίτης φάσης της έρευνας οργανώθηκαν τρεις μελέτες για τη συλλογή των δεδομένων και τη διερεύνηση των προσεγγίσεων της μοντελοποίησης συμπεριφοράς των ασθενών. Στην πρώτη μελέτη, εξέτασα το κίνητρο των ασθενών στη συμμετοχή στο πρόγραμμα CR και δημιούργησα ένα μοντέλο ταξινόμησης του κίνητρου. Η δεύτερη μελέτη οργανώθηκε για να διερευνήσει τους καθοριστικούς παράγοντες του τρόπου ζωής της σωματικής δραστηριότητας των ασθενών στην καθημερινή ζωή. Η τρίτη μελέτη σχεδιάστηκε για να συνεχίσει να εξερευνά τα συμπεριφορικά πρότυπα του τρόπου ζωής με τη χρήση εργαλείων παρακολούθησης δραστηριότητας.Τα αποτελέσματα αυτής της έρευνας επεκτείνουν τις καινοτόμες προσεγγίσεις μοντελοποίησης βάσει δεδομένων, που θα μπορούσαν να προσαρμοστούν στο σχεδιασμό παρεμβάσεων με στόχο την αλλαγή της συμπεριφοράς που σχετίζεται με την υγεία, στον τομέα της συμμόρφωσης των ασθενών. Ανέπτυξα μια οντολογία συμπεριφοράς για να επαναχρησιμοποιήσω τα συνθετικά ερευνητικά αποτελέσματα στον τομέα και δημιούργησα δύο υπολογιστικά μοντέλα, βασιζόμενα σε δεδομένα μικτού τύπου, για καλύτερη κατανόηση και περιγραφή της συμμόρφωσης των ασθενών στις ρυθμίσεις της καρδιακής αποκατάστασης και της καθημερινής δραστηριότητας.Οι συστάσεις για μελλοντική έρευνα περιλαμβάνουν περαιτέρω ανάπτυξη της οντολογίας για την επέκταση του πεδίου εφαρμογής σε άλλες χρόνιες ασθένειες και στοιχεία του τρόπου ζωής που σχετίζονται με την υγεία, ανάπτυξη της μεθοδολογίας διεξαγωγής ερευνητικών μελετών στον τομέα της συμμόρφωσης των ασθενών, καθώς και προώθηση και συνέχιση της διερεύνησης μοντέλων συμπεριφοράς που χρησιμοποιούν αισθητήρες δραστηριότητας με μεγάλο πληθυσμιακό δείγμα.